הקסם של אלה

הקסם של אלה (באנגלית: Ella Enchanted) הוא סרט קומדיה על סיפורי פיות משנת 2004, המבוסס בצורה רופפת על ספרה של גייל קרסון לוין, "אלה המכושפת". בסרט מככבים אן האת'וויי כאלה מפרל ויו דנסי כנסיך צ'ארמונט. בעת היוולדה, קיבלה אלה את מתנת הצייתנות מהפיות הסנדקית שלה, לוסינדה (ויויקה איי פוקס). המתנה עד מהרה מתגלית כקללה כיוון שאלה נאלצת לעשות כל מה שמצווים עליה. אמא של אלה אוסרת עליה לגלות על דבר הקללה שלה לאיש, אפילו לא לאביה, ולאחר מכן מתה. כשאלה גדלה, אביה מודיע לה על נישואיו לגברת אולגה, עקב היתקלותו בקשיים כספיים ותקוותו שהיא תוציא אותו מהם. גברת אולגה (ג'ואנה לאמלי), אשתו החמדנית של אבא של אלה, ושתי בנותיה הנוראיות: הטי (לוסי פאנץ') ואוליב (ג'ניפר היים) מתעללות באלה, וכשהן מגלות על הקללה שלה, הן מנצלות אותה ומנסות להפוך את חייה לאומללים עוד יותר ממה שהם כבר היו. אלה לא יכולה לחיות בצורה כזאת יותר ומחליטה למצוא את לוסינדה, כדי שזו תסיר את קללתה. מינדי (מיני דרייבר), פיית הבית, מראה לאלה את החבר שלה, בני, אשר עקב תאונה שביצעה נהפך לספר, אך ביכולתו לעזור לאלה ולהראות לה היכן לוסינדה נמצאת. במהלך המסע שלה, אלה נתקלת באלף בשם סלאנן (איידן מקראדל). סלאנן מצטרף למסעה, והם נקלעים לצרה כשקבוצה של עוגים תופסים אותם, ומתכננים לאוכלם. רגע לפני שאלה מוכנסת לתוך הקדרה הרותחת, מגיע הנסיך צ'ארמונט (יו דנסי) ומציל אותם. בהתחלה שופטת אלה את הנסיך וחושבת שהוא שטחי מכיוון שכל בנות הממלכה מאוהבות בו. הנסיך צ'ארמונט מלווה את אלה וסלאנן לחתונה שבארץ הענקים, ששם אמורה להיות לוסינדה. לאחר החתונה מציע צ'אר לאלה לבדוק בהיכל הרשומות שבארמונו אם לוסינדה רשומה שם בספרים. בדרכם לארמון, צ'אר ואלה מתאהבים. בארמון, סר אדגר (קרי אלווס), דודו של הנסיך צ'ארמונט והמלך של פרל עד הכתרתו של צ'אר, פוגש באלה ושומע על תוכניתו של אחיינו להציע לה נישואים. הטי, אחותה החורגת של אלה מספרת לסר אדגר על הקללה של אלה. סר אדגר ניגש אל אלה, מגלה לה שהוא היה זה שרצח את אביו של צ'אר, ומצווה עליה לנעוץ פגיון בנסיך צ'ארמונט כשיבוא להציע לה נישואים, וכל זה כדי שהוא יוכל להיות המלך. אלה, כדי להתחמק מלציית, מבקשת מסלאנן שיקשור אותה לעץ, ושילך להזעיק עזרה מהענקים. אלה קשורה לעץ, כשלפתע מופיעה לוסינדה משום מקום. אלה מתחננת מלוסינדה שתיקח את מתנת הצייתנות בחזרה, אך לוסינדה לא מוכנה. לוסינדה, כדי להראות שהיא פייה טובה, משחררת את אלה מהעץ, מלבישה אותה שמלה יפה, ושולחת אותה לנשף שמתקיים בארמון. כשהנסיך צ'ארמונט רואה את אלה, הוא לוקח אותה לחדר המראות, וכשהשעון מתקתק חצות, הוא מציע לאלה נישואים. אלה נלחמת בפגיון שמחפש את מותו של צ'אר, נלחמת בדחף שלה לציית, ומצליחה לבטל את הקללה. אלה חופשייה מהקללה, ומצילה את חייו של צ'אר. הנסיך צ'ארמונט מאמין שאלה ניסתה להרוג אותו, וסר אדגר שצפה במתרחש שולח שומרים שיאסרו אותה. בינתיים חוזר סלאנן עם תגבורת של ענקים ומפלצות שהצטרפו גם הם, וביחד הם מחלצים את אלה מהכלא. בני מגלה לאלה שאדגר הרעיל את הכתר של צ'אר. אלה והשאר נכנסים לאולם שבו מתרחשת ההכתרה של צ'אר, ומצילים אותו רגע לפני שהכתר הונח על ראשו. הנחש של אדגר קורא למשמר האדום, ואלה, המפלצות, הענקים וגם צ'אר נלחמים בהם. נכונות דבריה של אלה, ואשמתו של סר אדגר, מתגלים כאשר אדגר צורח שרק הוא מתאים להיות מלך, ומניח את הכתר המורעל על ראשו, ונופל. כמה שניות לאחר מכן צ'אר מציע לאלה נישואים, ואלה מסכימה. אן האת'וויי - אלה מפרל יו דנסי - הנסיך צ'ארמונט איידן מקארדל - סלאנן קרי אלווס - סר אדגר מיני דרייבר - מינדי לוסי פאנץ' - האטי ג'ניפר היים - אוליב ג'ואנה לאמלי - גברת אולגה פטריק ברגין - סר פיטר ג'ימי מיסטרי - בני ויויקה פוקס - לוסינדה אריק איידל - המספר פארמינדר נאגרה - אריידה, חברתה של אלה ג'ים קרטר - ניש, המפלצת היידי קלום - ברמילדה, הענקית סטיב קוגן - הסטון, הנחש סופי צדקה - אלה מפרל טל מוסרי - הנסיך צ'ארמונט גלעד קלטר - סלאנן אושרי בן דור - סר אדגר רמה מסינגר - מינדי שירי גדני - האטי הדר שחף-מעיין - אוליב יעל עמית - גברת אולגה יגאל שדה - סר פיטר יואב יפת - בני אורנה בנאי - לוסינדה סיון שביט - ברמילדה אן האת'וויי שרה בעצמה את קטע השירה שלה בסרט. רבים מהמעריצים של הספר, התלוננו על השינויים הדרסטיים שהיו בסרט, וטענו שהסרט כלל לא דומה למקור. האת'וויי שקראה את הספר כשהייתה בת 16, אמרה שהתסריט המקורי היה הרבה יותר קרוב לגרסת הספר, אך לא היה ניתן לעשות מזה סרט ושהיא עצמה מעדיפה את התסריט הנוכחי של הסרט. אתר האינטרנט הרשמי של הקסם של אלה "הקסם של אלה", במסד הנתונים הקולנועיים IMDb (באנגלית) "הקסם של אלה", באתר נטפליקס "הקסם של אלה", באתר AllMovie (באנגלית) "הקסם של אלה", באתר Rotten Tomatoes (באנגלית) "הקסם של אלה", באתר Box Office Mojo (באנגלית) "הקסם של אלה", באתר Metacritic (באנגלית) "הקסם של אלה", באתר אידיבי "הקסם של אלה", תסריט הסרט באתר Scripts.com (באנגלית) "הקסם של אלה", באתר Prime Video (באנגלית) "הקסם של אלה", במסד הנתונים הקולנועיים KinoPoisk (ברוסית) הקסם של אלה, במיזם "אישים" לתיעוד היצירה הישראלית רבקה מוריי, "Hugh Dancy Captures Hearts in "Ella Enchanted"", ‏About.com